Järgnev saade on valminud tänu J.Meyeri teenistuspartnerite toele
VÕTA JOYCE KAASA
Keeldu kompromissidest.
Milliseid mõtteid see mõte sinus tekitab?
Kompromissid viivad alati madala-standardilise eluni,
mis pole Jumalale kunagi meelepärane.
Me eesmärk peaks olema elada alati erakordset elu.
Inimesed on ajakirja ilmumise päevast elevil.
Telli endalegi tasuta ajakiri "Igapäevaelu rõõmud".
Ütlesin ma, et see on tasuta?
Oo jaa, see on tasuta!
Tellimine Joyce'i kodulehe kaudu.
Midagi uut Joyce Meyer'ilt - õppepiibel oma meelte uuendamiseks.
"Mõistuse lahinguvälja Piibel".
Piibel, mis kätkeb endas mõtteid
Joyce'i menukist "Mõistuse lahinguväli",
kuhu on lisatud vastavasisulised Piibli kirjakohad.
Avasta Jumala Sõna ühel sügavamal moel,
et õppida mõtlema nii nagu Jumal mõtleb.
Ammuta praktilisi nõuandeid elu väljakutsete ületamiseks
ning häälesta oma meeled suurimaks võiduks ja palju muud.
"Mõistuse lahinguvälja Piibel" tellitav Joyce'i kodulehe kaudu.
Kui paljud on märganud,
et oleme sageli nii keskendunud sellele, mida me tahame teha,
et magame maha hetke imelisuse?
Kas sa magad maha mõne hetke imelisuse oma elus,
mõeldes õhtul magama heites, miks sa küll nii õnnetu oled?
IGAPÄEVAELU RÕÕMUD
1. Johannese 4:7-8 (laiendatud tõlkes).
On need alles suured sõnad!
"Armsad, armastagem üksteist, sest armastus on Jumalast
ja igaüks, kes armastab, on sündinud Jumalast
ja tunneb ning mõistab Jumalat jätkuvalt,
et saada Temast paremat ja selgemat arusaamist."
Seega, kui Jumal on armastus,
siis mida enam ma õpin armastuse kohta,
seda enam õpin ma Jumala kohta.
Mida enam õpin elama armastuses,
seda enam tean, kuidas Jumal käitub
ja mida Ta teeks.
Jumal on armastus ja mitte vaid miski, mida Ta osutab.
"Kes ei armasta, see ei ole tundnud ega tunne Jumalat,
sest Jumal on armastus."
Wau!
Loen seda veelkorra.
Las ma öelda seda veelgi lihtsamalt:
"Kui me ei ela armastuses, siis me ei tunne ka Jumalat."
Punkt.
Heakene küll.
Armas aeg, millest ma küll täna räägin?
Olen endiselt veel oma esimese sõnumi juures.
Teate mis?
Võtame lahti Koguja raamatu 2. peatüki esimese salmi.
Saalomon oli mees, kellel oli kõik olemas
ja kes oli proovinud kõike,
kuid kes sellest hoolimata nagu ka kohe näeme,
vihkas oma elu.
Ta vihkas oma elu.
Ja see on ka see küsimus, mida hetkel käsitleme -
kuidas elada elu, mida armastad?
Kui paljud tahaksid armastada oma elu?
Paljud teist arvavad,
et see pole võimalik ilma teistsuguse eluta.
Ja isegi, kui on asju, mida saad oma elu muutmiseks teha,
siis laias laastus räägin täna millestki,
mis muudab ükskõik, millise elu, kvaliteetseks.
Küsimus pole isegi selles, kui kaua me elame,
vaid kui hästi me elame.
See on see, mis muudab kogu loo.
Küsimus pole mitte kvantiteedis, vaid kvaliteedis.
Me aga muretseme kangesti selle üle, kui kaua me elame?
Meil on igasugu valemeid, kuidas elada pikalt ja õnnelikult,
samas kui tegelik küsimus on, kui hästi sa oma elu elad?
Jeesus elas vaid 33,5. aastat,
aga vaata, mille kõigega Ta hakkama sai!
Ta elu avaldab veel mõju tänapäevalgi!
Ja see on see, mida ka mina tahan - elada kvaliteetset elu,
mille kaudu jätta inimestele üks pärand,
millest nad saavad kasu veel ka peale seda,
kui mind enam pole.
Aamen?
Koguja 2, kust loeme lausa 11 salmi.
Saad sellega hakkama?
Pane tähele, kui mitu korda kasutab Saalomon sõna "ma"
ja "endale".
"Ma mõtlesin südames:
Olgu, ma teen katset rõõmuga ja naudin seda, mis on hea.
Aga vaata, seegi oli tühi töö!"
Ehk siis, ta otsustas proovida kõikvõimalikke nauditavaid asju,
mis lõpuks tundusid siiski tühistena
ja ta polnud ikka eriliselt õnnelik.
"Ma ütlesin naerule: Hull!” ja rõõmule: Mis sellest kasu on?”
Ma võtsin südames nõuks virgutada oma ihu veiniga -
ometi nõnda, et mu süda mind targu juhiks -
ja haarata kinni rumalusest,
kuni ma näen, mis inimlastel on kasulik teha
oma üürikesil elupäevil taeva all.
Ma tegin suuri tegusid: ma ehitasin enesele kodasid,
istutasin enesele viinamägesid;
ma tegin enesele rohu- ja iluaedu
ning istutasin neisse kõiksugu viljapuid.
Ma tegin enesele veetiike kasvavate metsapuude kastmiseks.
Ma ostsin sulaseid ja teenijaid, ja mul oli oma peres sündinuid;
samuti oli mul veiste, lammaste ja kitsede kari,
suurem kui kõigil neil, kes enne mind olid Jeruusalemmas olnud.
Ma kogusin enesele ka hõbedat ja kulda..."
Kuuled sa selle kõige keskel,
et ta oleks kunagi midagi kellegi teise heaks teinud?
Me saame siit kohe ühe võimsa ilmutuse.
"Ma kogusin enesele ka hõbedat ja kulda
ning kuningate ja maade varandusi;
ma hankisin enesele lauljaid ja lauljannasid,
samuti, mis inimlastele on naudinguks: palju naisi..."
Igal mehel, kes igatseb endale enamat kui vaid üht naist,
on tõsine probleem!
"Ma sain suureks ja ületasin kõik,
kes enne mind olid Jeruusalemmas olnud;
mulle jäi ka mu tarkus.
Ja mida mu silmad iganes himustasid, seda ma ei keelanud neile;
ma ei hoidnud oma südant tagasi ühestki rõõmust,
sest mu süda tundis rõõmu kogu mu vaevast,
ja see oli mu tasu kogu mu vaeva eest.
Aga kui ma vaatasin kõiki oma tegusid,
mis mu käed olid teinud,
ja vaeva, mida ma neid tehes olin näinud,
vaata, siis oli see kõik tühi töö ja vaimunärimine.
Millestki pole kasu päikese all."
Ja salm 17: "Siis ma vihkasin elu..."
Kui see kõik ei too sulle sõnumit koju sellest, mida edastada püüan,
siis ma ei tea, mis seda veel suudaks?
Koguja 2:17-18: "Siis ma vihkasin elu,
sest see, mida päikese all tehakse, oli mu meelest halb.
Sest see kõik on tühi töö ja vaimunärimine.
Ja ma vihkasin kogu oma vaeva, mida ma olin näinud päikese all,
sellepärast, et ma selle pean jätma inimesele,
kes tuleb pärast mind."
Wau!
Ta kulutas kogu oma aja sellele, et olla õnnelik,
kuid ta ei leidnud sellest vähimatki rõõmu,
sest ainus, kellele ta mõtles, oli ta ise.
Kuid siis ütleb ta Koguja 12:13:
"Lõppsõna kõigest, mida on kuuldud..."
See on nüüd täitsa Koguja raamatu lõpus.
Peaksid lugema Koguja raamatut.
Ma ise teen seda aegajalt ikka ja jälle,
sest see on nii silmiavav.
Ehk annab meile uue arusaamise elust
ja paneb mõtlema: "Millega ma tegelikult tegelen?
Mille nimel ma elan?"
Kui püüad vaid mööda edukuse redelit üles ronida,
võid üks päev avastada, et su redel toetus vale hoone najale.
Mõtlesin üht sõnumit kokku pannes,
et asjad, mida pidasin 35-aastaselt oluliseks
ja mille osas täna tean, mis on tõeliselt oluline,
siis mul on lausa piinlik selle pärast, mida tol ajal oluliseks pidasin.
Sest täna ma tean, et kõik need asjad olid mõttetud.
Mäletan, kuidas pidasin kangesti oluliseks seda,
et kuuluda koguduse juhtkonda
ja omada isiklikku parkimiskohta kiriku ees.
Et mu nimi oleks mõne kontori uksel.
Ühtlasi olin väga mures,
milline tiitel küll peaks mu nime ette käima?
Mõistate te, millest ma räägin?
Oled sa kunagi töötanud kuskil, kus erinevatel inimestel olid tiitlid
ja keegi sai tähtsama kõlaga tiitli kui sina?
Ole nüüd aus!
Mäletan, kuidas ma mõtlesin...
Vastutasin tol ajal naistetöö eest,
ühtlasi ka nõustades inimesi ja palju muud.
Mäletan, kuidas erinevad inimesed kandsid erinevaid tiitleid
ja mina olin kõigest naisteteenistuse juht.
Mõtlesin: "Ma olen ikka palju olulisem, kui vaid see!
Andke mulle ikka mõni tiitel ka!"
Asja iva on selles, et kui igatsed kangesti tiitli järele,
et tunda end tähtsana,
siis sul pole tegelikult aimugi, mida tõeline tähtsus endast kujutab.
Sa ei oska arvatagi!
Täna pean ma kõige olulisemaks
Jumala ja Tema ülestõusmise väe tundmist.
Seda, et oleksin valmis kohtuma Temaga.
Vahet pole, kellele ma siin maa peal ei meeldi -
tähtis on see, et meeldin Jumalale ja saan Temaga hästi läbi,
sest siis on kõik hästi.
Las ma küsida su käest midagi.
Kas sa elad Jumalale?
Kas Jeesus on kogu su elu keskpunkt?
Kui tulid siia vaid selleks,
et kuulda sõnumit sellest, kuidas saada, mida soovid,
oled kindlasti väga pettunud.
Sest ma räägin vaid sellest, kuidas unustada iseennast.
Kuidas visata end oma mõtteist välja ja elada selleks, et teenida teisi.
Kuid tead, mis juhtub, kui seda teed?
Jumal hakkab tegutsema!
Ta ilmub välja ja hakkab tegutsema.
Ja sul saab olema nii palju parem elu!
Sa arvad, et tead, mida tahad?
Las ma öelda sulle midagi.
See, mida arvad end tahtvat täna,
on nii hale kõige selle kõrval, mida Jumal tahaks sulle anda.
Omada oma nime mõne kontori uksel?
Omada mõnda tiitlit või isiklikku parkimiskohta?
Omada veel üht ülikooli kraadi?
Mul pole midagi nende asjade vastu,
kuid sa pead teadma, et need asjad
ei tee sind karvavõrdki tähtsamaks inimesest, kel pole neid asju.
Ja...
oled sa valmis selleks?
Sa ei pruugi isegi olla nii tark kui nemad.
"Mis asja?"
Tead mis?
Mul pole palju erinevaid kraade, aga mul on selge mõistus.
Ja see on see, mis loeb.
On meil alles täna hoog sees!
Koguja 12:13: "Lõppsõna kõigest, mida on kuuldud:
Karda Jumalat, teda ülistades ja austades,
teades, kes Ta on
ja pea tema käske..."
Koguja ütles: "Elasin iseendale
ja tegin kõike, mis elus vähegi võimalik
ja ometi vihkasin oma elu.
Ühtlasi on mul nii palju igasugu nodi,
mis minu surres läheb kellelegi teisele.
Võib-olla kellelegi, kellele ma isegi ei meeldi."
Nii et: "Peale kõike seda olen õppinud,
et Jumal tuleb seada esikohale,
armastades Teda kogu oma südamest
ja tehes seda, mida Ta käsib sul teha."
Tee, mida Ta käsib sul teha.
Roomlastele 11:36 on ka üks võrratu kirjakoht.
"Jah, temast
ja tema läbi
ja temasse on kõik.
Sest kõik asjad on saanud alguse Temast
ja tulnud Temalt.
Kõik asjad elavad Tema läbi
ja kõik asjad keskenduvad Talle ning leiavad ka oma lõpu Temas."
Selle põhjal tundub, et peale Jumala polegi enam midagi.
Aamen?
See võib osade inimeste jaoks olla pisut radikaalne,
kuid Piibel ütleb Johannese 12:24
"Tõesti, tõesti, ma ütlen teile,
kui nisuiva ei lange maasse ega sure,
siis see jääb üksi.
Sellest ei saa kunagi enamat ja see elab vaid üksi.
Aga kui see sureb..."
Sul on muide selle asja osas vaba valik.
"...siis see kannab palju vilja, andes rikkaliku saagi."
See oli minu valik.
Ma võiks endiselt lesida voodis ja mõelda: "Aga mida mina saan?"
Kuid selle asemel oleme me täna siin.
Aamen.
Siin on virsiku seeme.
Kui ma tahaks lisaks sellele seemnele veel midagi,
peaksin sellest seemnest loobuma.
Oleme sageli nii hirmul, et me ei saagi enam kunagi midagi,
mistõttu hoiame kinni sellest, mis meil on.
Isegi, kui see miski on päris hale.
Kuid see seeme ju ei toida mind.
Sellest pole sisuliselt mingit kasu.
Samas on mul toas terve korvitäis virsikuid.
Seda seetõttu, et keegi loobus oma seemnest
ja see tõi esile paljusid teisi.
Kui ma loobuks sellest seemnest ja istutaks selle maha,
siis jah - selle kasvamine võtaks aega.
See võtab aega, mistõttu ma ei püüagi väita,
et kui hakkad elama ohvrimeelsemat elu
ja tegema rohkem teiste heaks,
et siis homme on sul kohe kõik, mida tahad.
Jumal katsub me motiivid läbi, et näha,
kas kuuletume Talle vaid selleks, et midagi saada,
või seetõttu, et Teda armastame.
Jumalaga ei lähe ükski asi lihtsalt niisama läbi.
Kõigi me elud on nagu see seeme.
Oled sa valmis end külvama nagu Jeesus seda tegi?
Külva end nii nagu Jeesus seda tegi.
Ma ei tea, mida see sinu jaoks tähendab.
See ei tähenda, et pead tegema seda, mida mina teen.
Meil kõigil on oma mõjusfäär.
Igal ühel meist.
Sinu jaoks võib see tähendada su peret või suguvõsa.
See võib olla su töökoht või kool.
Su naabruskond.
Me kõik avaldame mõju teatud hulgale inimestele.
See võib olla, kus iganes ja mille iganes asja läbi.
Kui elad oma igapäevaelu
tehes oma argiseid asju kui Jumalale
ja teenides Teda nende asjade kaudu,
võib sul olla täiega lõbus.
Jumal tahab, et naudiksid oma elu ja et sul oleks häid asju.
Samas aga ei tohi sa neisse niivõrd kinni jääda,
et unustad ära Jumala teenimise, kuhu iganes sa ka ei lähe.
Las ma öelda midagi.
Kogudus ei tohiks olla ainus paik, kus kristlased pesitsevad.
Oleme liiga kaua oma koguduste klubisid pidanud.
Las ma rääkida ühe loo.
Ma ei jaga neid asju millegi muu kui vaid õppetundide pärast.
Olen läbi valulike aastate õppinud
palvetama väga jõuliselt selle pärast,
et Jumal näitaks mulle, keda ma saaksin õnnistada.
Usu mind - kui hakkad seda tegema,
siis Jumal ka näitab sulle.
See võib tähendada vaid kellegi ära kuulamist.
See võib tähendada kellelegi komplimendi tegemist.
See võib tähendada, et see läheb sulle maksma pisut raha
või pisut aega.
Aga kui palud Jumalal näidata sulle asju, mida teiste heaks teha,
siis ole selles osas kohe täitsa radikaalne, paludes:
"Jumal, ära lase sel päeval minna mööda ilma,
et oleksin saanud õnnistada kedagi.
Jumal, palun anna mulle keegi, keda aidata!
Ma tahan teha midagi kellegi teise heaks."
Sa teed seda teadlikult, sõltumata oma tunnetest.
Sa teed seda teadlikult,
sest see on see, milleks sind on loodud.
Sa ei saa armastada oma elu, kui elad seda vaid endale.
Käisin üks päev kaubakeskuses.
Mu poeg oli koos naise- ja lastega ka kaasas.
Ja ma palusin: "Jumal näita, keda ma saaks täna õnnistada,
sest tahan olla kasutatud Sinu poolt."
Läksin Starbucks'i, et küsida,
kas neil on üht kohvi, mis mulle väga maitseb.
Neil polnud vastavat masinat selleks,
kuid teenindaja pakkus mulle mingit uut pranstuse presskohvi.
Ütlesin, et ma pole huvitatud,
kuna mulle ei meeldi kohvipuru kohvi sees.
Ta ütles, et see on hoopis midagi muud!
Topeltfiltriga ja puha, nii et mulle kindlasti meeldib.
"Las ma teha seda teile ja kui teile ei meeldi,
siis teen teile mõnda muud kohvi."
Olin siis nõus.
Nii ta siis tegi mulle selle kohvi .
Muide, see teenindaja oli täiesti erinev minust.
Ta juustes oli kolme erinevat värvi,
tal oli kohe ohtrasti augustatud ja rõngastatud
ning tal oli mitmeid tätoveeringuid.
Samas oli ta nii armas, kui üldse olla andis.
Ta oli väga sõbralik, soovides, et jääksin oma kohviga rahule.
Ta ütles: "Mulle täiega meeldib see masin!
Tahaks endalegi sellist, aga mul pole hetkel raha selleks.
Seda oleks äge matkadele kaasa võtta,
et hea kohvi saamiseks ei peaks palju mässama."
Niipea, kui ta oli seda öelnud,
kogesin ma enda sees üht väikest...
Kui paljud teavad seda "väikest tunnet" enda sees?
Muide, see masin on täiesti müügis.
Esimene asi, millele kohe mõtleksime, on:
"Ta peab mind segaseks.
Et astun kohvikusse sisse ja tahan osta talle kohvikannu."
Sind võetaks sellise nalja eest kinni.
Ma ei tahtnud, et ta mind mingiks ülisõbralikuks ka peab.
Sain oma kohvi, mis mulle väga meeldis
ja läksin kõndisin pisut.
Kuid Jumal ei andnud mulle asu.
Kui paljud teavad, mis tunne see on, kui Jumal ei anna sulle asu?
Tead mis? Pole midagi hullemat, kui ignoreerida Jumalat,
tundes veel koduski olles kahetsust selle pärast.
Läksin tagasi ja kutsusin ta enda juurde.
Ütlesin, et tahan õnnistada teda ja osta talle selle kohvikeetja.
Ta reageeris sellele otsekui oleksin teda tulistanud.
Mõtlesin: "Oh armas aeg, ära nüüd palun stseeni küll korralda!"
Ta ütles: "Ei, ei, ei, ei! Te ei saa seda teha!"
Ütlesin: "Palun. Mulle meeldib õnnistada inimesi,
mistõttu teeksite mulle teene, kui laseksite mul seda teha."
Ta ütles: "Miks te küll peaks midagi sellist tegema?"
Vastasin: "Te olete armas tüdruk ja olite kena mu vastu,
mistõttu mõtlesin, et vajaksite seda õnnistust."
Nutsime ja olime siis emotsionaalsed selle kõige peale,
mispeale ta sai oma kohvikannu ja me läksime kumbki oma teed.
Tund aega hiljem tekkis mul soov minna WC'sse.
Läksin läbi kaubamaja ülakorruse WC'sse
ja arva vaid, kes seal ees oli?
Kokkusattumus?
Ma ei usu.
Ajasin oma asjad korda, nii nagu temagi ja...
Asudes minekule, ütles ta: "Pean te käest küsima midagi.
Öelge palun, kuidas te saate olla kõige lahkem inimene,
keda oma elus eales kohanud olen?"
Loomulikult pole ma maailma kõige lahkem inimene,
kuid ilmselt polnud ta kunagi kogenud taolist kohtlemist kellegi poolt.
Nii ma siis ütlesin talle, et olen kristlane,
et armastan Jumalat,
kes on mu heaks palju teinud,
mistõttu tahan omakorda teisi õnnistada."
Ta ütles:
"Mu ema suri, kui olin 7-aastane
ja ma olen olnud vihane..."
Ta isegi ei teadnud, kuidas Jumalat nimetada.
Ta ütles: "Olen olnud vihane...
selle kõrgema jõu peale
sellest ajast saati."
Vastasin: "Usun, et Ta saatis mu täna ütlema sulle, et Ta armastab sind
ja et Ta pole unustanud sind."
Tead, mulle meeldib, kui Jumal mind siit lavalt kasutab,
aga taolised hetked nagu tookord liigutavad mind veelgi enam.
Kui paljud on märganud,
et oleme sageli nii keskendunud sellele, mida me tahame teha,
et magame maha hetke imelisuse?
Kas sa magad maha mõne hetke imelisuse oma elus,
mõeldes õhtul magama heites, miks sa küll nii õnnetu oled?
Ma armastan oma elu.
Ma armastan Jumalat,
ma armastan iseennast ja inimesi,
ma armastan oma meest, lapsi ja kodu.
Usun, et peaksime viskama sõna "vihkan"
välja oma sõnavarast
ja täitma selle sõnaga "armastus".
Usun siiralt, et küsimus pole selles, kui kaua, aga kui hästi me elame,
mis muudab me elu elamisväärseks.
Kui teenid Jumalat ja teisi inimesi, koged sügavat, vaimset rõõmu
ja tunnet, et su elu on elamist väärt.
Täna pakume sulle 3h jagu õpetust "Elades elu, mida armastad".
Paljud inimesed ei armasta oma elu,
kuid ma ei taha, et oleksid üks nendest.
Usun, et Jumalal on vastused me jaoks.
CD'dega tuleb kaasa ka raamat "Jumala suurimad annid",
mis kätkeb endas kolme
kõige olulisemat ja väärtuslikumat vaimulikku printsiipi,
millest peaksime teadlikud olema:
Jeesuse nimes peituv vägi,
Jeesuse veri
ja Jumala Sõna.
Usun, et naudiksid neid materjale, mistõttu telli need endale kindlasti.
Aitäh, et olid täna meiega!
Täna pakume sulle 3-osalist õpetust "Elades elu, mida armastad".
Meil on alati midagi, mille üle olla õnnetud,
kui me ei õpi olema rõõmsad Issandas.
Joyce jagab selles õpetuses praktilisi, Piibli-põhiseid nõuandeid,
mis aitavad sul armastada elu, mida elad.
Materjal on saadaval nii CD'dena või digitaalselt allalaetavana.
Ühtlasi pakume sulle Joyce'i raamatut "Jumala suurimad annid",
mis räägivad väest, mis peitub Jumala Sõnas
ning Jeesuse nimes ja veres.
Mõistes neid ande
saad ka kogeda kõike, mis kuulub sulle Kristuses.
Sul on vaid üks elu, mistõttu armasta seda!
Tellimisinfo on nähtav ekraanil.
Usun, et paljud teist tahavad aidata kedagi,
kuid te ei tea, kuidas?
Olles me teenistuse partner, muudad elusid üle kogu maailma.
Me toidame üheskoos lapsi, pakume medabi
ja aitame inimestel peale katastroofe oma elud taas üles ehitada.
Me vajame su partnerlust.
Usun, et see on kasuks sulle endalegi liituda teiste inimestega,
et teha üheskoos midagi suurt.
Nii oleksin väga tänulik, kui sinust saaks me partner.
Võta meiega me kodulehe kaudu ühendust.
Su partnerlus tähendaks meile väga palju,
kuid usun, et saaksid endagi elus nägema suuri asju,
kui oleksid me teenistuse regulaarne toetaja.
Suur tänu sulle!
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele